Diari Oficial de la Generalitat Valenciana


Sumari del DOGV 4767, del 03-06-2004 (2004/5417)

RESOLUCIÓ de 20 de maig de 2004, de la directora general de Justícia, per la qual s'aprova el Pla d'Acció Social per a l'any 2004 de la Generalitat Valenciana, per al personal de l'administració de Justícia comprés en el Reial Decret1.950/1996, de 23 agost.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4767

Data del DOGV
:   03-06-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/5417


Data del document
:   20-05-2004

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * personal de l'administració de justícia
    * programa d'actuació
    * ajuda social
    * suport econòmic

RESOLUCIÓ de 20 de maig de 2004, de la directora general de Justícia, per la qual s'aprova el Pla d'Acció Social per a l'any 2004 de la Generalitat Valenciana, per al personal de l'administració de Justícia comprés en el Reial Decret1.950/1996, de 23 agost. [2004/X5417]
  
En execució de l'Acord aconseguit en la sessió de la Mesa Sectorial de Justícia, de data 25 de juliol de 2002, i havent sigut objecte de negociació amb les centrals sindicals presents en l'esmentada Mesa, s'han establit els criteris, programes i continguts relatius a l'acció social d'enguany, per al personal al servici de l'administració de justícia a la Comunitat Valenciana dels cossos de metges forenses, gestió processal i administrativa, tramitació processal i administrativa i auxili judicial de l'administració de justícia a la Comunitat Valenciana (actualment secretaris de pau, oficials, auxiliars i agents, en tant es procedix al procés d'integració previst en la Llei Orgànica 19/2003, de 22 de desembre, de modificació de la Llei Orgànica 6/1985, de l'1 de juliol, del Poder Judicial), així com del cos d'ajudants de laboratori (actualment auxiliars de laboratori, mentre es procedix al referit procés d'integració) i agents de laboratori a extingir, dels instituts de Medicina Legal de la Comunitat Valenciana.
  
L'article 14 del Decret 113/2003, de l'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Publiques, atribuïx a la Direcció General de Justícia l'execució de les competències a la Generalitat Valenciana en l'àmbit de l'administració de justícia, per tant, resolc:
  
Primer
  
Aprovar el Pla d'Acció Social de la Generalitat Valenciana, per a l'any 2004, dirigit al personal funcionari al servici de l'administració de justícia a la Comunitat Valenciana, relacionat en la part expositiva de la present Resolució. El Pla estarà format pels programes següents:
  
- Programa d'ajuda a fills:
  
 · Subprograma A
  
 · Subprograma B
  
- Programa d'ajuda a minusvàlids
  
- Programa d'ajuda per a estudis de funcionaris.
  
Segon
  
L'import de les ajudes d'Acció Social, enguany, serà de 508.529 euros, que s'abonaran a càrrec de l'aplicació pressupostària 15.35.93.7391.887.42.01 dels pressuposts de la Generalitat Valenciana per a este exercici.
  
Tercer
  
Les bases del Programa d'Acció Social, per a l'any 2004, es publicarà en el Diari Oficial de la Generalitat Valenciana i es donarà compte de la seua publicació al Tribunal Superior de Justícia de la Comunitat Valenciana, a les audiències provincials de València, Castelló i Alacant, a tots els deganats, als instituts de Medicina Legal de Castelló, València i Alacant i a les seus de la Direcció General de Justícia de Castelló, València i Alacant.
  
Contra la present resolució, que posa fi a la via administrativa, podrà interposar-se recurs contenciós administratiu davant els jutjats contenciosos administratius de la ciutat de València, en el termini de dos mesos, comptadors des de l'endemà de la notificació o publicació, conforme al que disposen els articles 8.2, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici de la interposició del recurs potestatiu de reposició, davant esta Direcció General de Justícia, d'acord amb els articles 116 i 117 de la Llei 4/1999, de 13 de gener.
  
València, 20 de maig de 2004.- La directora general de Justícia: Patricia Montagud Alario.
  
PLA D'ACCIÓ SOCIAL PER A FUNCIONARIS DE L'ADMINISTRACIÓ DE JUSTÍCIA A LA COMUNITAT AUTÒNOMA VALENCIANA, PER A L'OPX 9838
  
U. Contingut
  
El Pla d'Acció Social per a l'any 2004, dirigit al personal funcionari dels cossos de metges forenses, gestió processal i administrativa, tramitació processal i administrativa i auxili judicial de l'administració de justícia a la Comunitat Valenciana (actualment secretaris de pau a extingir, oficials, auxiliars i agents, mentre es procedix al procés d'integració previst en la Llei Orgànica19/2003, de 22 de desembre, de modificació de la Llei Orgànica 6/1985, de l'1 de juliol, del Poder Judicial), així com del cos d'ajudants de laboratori (actualment auxiliars de laboratori, en tant es procedix al referit procés d'integració) i agents de laboratori a extingir dels instituts de Medicina Legal de la Comunitat Valenciana, es compon dels programes següents:
  
a) Programa d'Ajuda per a Fills.
  
- Subprograma A
  
- Subprograma B
  
b) Programa d'Ajuda per a Minusvàlids.
  
c) Programa d'Ajuda per a Estudis dels Funcionaris.
  
Dos. Dotació econòmica
  
L'assignació pressupostària per a l'Acció Social per a l'any 2004 és de 508.529 euros.
  
Els programes seran finançats amb les quanties següents:
  
- Programa d'Ajuda per a Fills:
  
 · Subprograma A 245.213 euros
  
 · Subprograma B 196.047 euros
  
- Programa d'Ajuda per a Minusvàlids 16.229 euros
  
- Programa d'Ajuda per a Estudis
  
 dels Funcionaris 51.040 euros
  
Tres. Programa d'Ajuda per a Fills
  
Podran sol·licitar l'ajuda d'este Programa els funcionaris que, reunint els requisits establits en el punt sis del present Pla, tinguen al seu càrrec fills o menors en acolliment preadoptiu o permanent, que no hagen complit en estos dos casos l'edat de 18 anys al dia de publicació de la convocatòria en el Diari Oficial de la Generalitat Valenciana.
  
Quan el fill o menor acollit tinga d'una edat compresa entre 16 i 17 anys, únicament podrà sol·licitar-se l'ajuda si es troba en alguna de les següents situacions, citades en la publicació de la Convocatòria:
  
1. Ser estudiant en un centre oficial o homologat i no percebre ingressos propis per cap concepte.
  
2. Trobar-se inscrit al SERVEF, com a demandant d'ocupació.
  
Esta ajuda és incompatible amb l'ajuda per a Minusvàlids, quan ambdues siguen sol·licitades pel mateix fill, o menor en acolliment.
  
En el cas que estos dos pares del fill o famílies acollidores del menor, per al qual se sol·licita l'ajuda, siguen funcionaris de l'administració de justícia, només un d'ells podrà sol·licitar la prestació d'esta Ajuda, i serà d'aplicació el que establix la base vuitena 1.11.
  
Subprograma A:
  
Els adjudicataris de l'ajuda d'este Subprograma percebran la prestació següent:
  
- Família nombrosa: 450 euros
  
- Dos fills o menors en acolliment: 360 euros
  
- Un fill o menor en acolliment: 240 euros
  
Els adjudicataris amb més de 2 fills o menors en acolliment, que no constituïsquen família nombrosa, percebran 360 euros.
  
Subprograma B:
  
Els sol·licitants admesos en este Programa d'Ajudes per a Fills, que no obtinguen l'ajuda establida en el Subprograma A, percebran una ajuda lineal resultant de dividir la quantitat de 196.047 euros pel total del nombre de fills o menors en acolliment. Les quantitats resultants per sol·licitant no podran excedir de les indicades en el Subprograma A.
  
En el cas de no ser esgotada l'assignació pressupostària del Subprograma B, la Comissió Tècnica d'Acció Social determinarà la forma de distribució entre aquells que tinguen més de tres fills o menors en acolliment.
  
Quatre. Programa d'Ajuda per a Minusvàlids
  
Podran sol·licitar l'ajuda d'este Programa els funcionaris que, reunint els requisits especificats en el punt sis del present Pla, tinguen al seu càrrec fills o menors en acolliment preadoptiu o permanent, cònjuge o parella amb qui conviu, germans, pares o sogres, amb una minusvalidesa física o psíquica igual o superior al 33%, sense límit d'edat i que convisquen amb la persona sol·licitant.
  
S'entendrà que el minusvàlid per al qual se sol·licita esta ajuda està a càrrec de la persona sol·licitant quan convisca amb este i aquell no perceba ingressos superiors a 4.300 euros.
  
Esta ajuda és incompatible amb l'ajuda per a fills, per al fill o menor en acolliment, minusvàlid.
  
Únicament es concedirà una ajuda per funcionari sol·licitant, encara que este tinga al seu càrrec més d'un minusvàlid.
  
En el cas que hi haja dos o més funcionaris de l'administració de justícia amb dret a sol·licitar esta Ajuda per un mateix minusvàlid, només un d'ells podrà sol·licitar la prestació d'este Programa, i serà d'aplicació el que establix la base vuit 2.7.
  
El pressupost destinat a este Programa es distribuirà entre tots els sol·licitants amb dret a ell, i cadascun d'estos percebrà una prestació màxima de 900 euros.
  
Cinc. Programa d'Ajuda per a Estudis dels Funcionaris
  
1. Podran sol·licitar l'ajuda d'este Programa els funcionaris que, reunint els requisits especificats en el punt sis del present Pla, hagen realitzat estudis en centres oficials d'ensenyament o reconeguts pel Ministeri d'Educació i Cultura, o cursos homologats en virtut d'orde o decret ministerial o autonòmic, durant el curs 2003-2004, i hagen aprovat estos o almenys una assignatura, o obtingut el certificat d'aprofitament en aquells cursos no susceptibles de ser aprovats o suspesos, sempre que els estudis estiguen relacionats amb l'administració de justícia i amb la promoció administrativa dels funcionaris de l'administració de justícia, de conformitat amb el que disposen els reglaments orgànics corresponents.
  
Així mateix, els funcionaris que, reunint els requisits especificats en el punt sis del present Pla, hagen cursat estudis en centres oficials d'ensenyament o reconeguts pel Ministeri d'Educació i Cultura, o cursos homologats en virtut de decret ministerial o autonòmic, la duració del qual no es corresponga amb el curs acadèmic ordinari i que no hagen conclòs en la data d'acabament de termini de presentació de sol·licituds d'este Programa, podran sol·licitar l'ajuda d'este Programa en el Pla de l'any immediatament posterior.
  
No podran sol·licitar esta Ajuda aquells funcionaris que hagen realitzat estudis o cursos els imports dels quals no sumen en la seua totalitat 30 euros.
  
Dins d'esta ajuda no està inclòs el cost de publicacions o materials necessaris per als estudis.
  
El pressupost destinat a este Programa es distribuirà entre tots els sol·licitants amb dret a este, i percebrà cadascun d'estos una prestació no inferior a 30 euros, ni superior a 270 euros, destinada a subvencionar els pagaments efectuats i acreditats per a cursos o estudis de la persona sol·licitant.
  
En el cas que la dotació pressupostària siga insuficient per atendre totes les sol·licituds, conforme a les quanties dalt indicades, dita dotació es distribuirà entre tots els adjudicataris d'esta ajuda amb la consegüent disminució proporcional.
  
En el cas de no ser esgotada l'assignació pressupostària d'este Programa, s'augmentarà la quantia de l'ajuda mitjançant un prorrateig entre tots els adjudicataris que hagueren acreditat despeses superiors a 270 euros.
  
2. Amb anterioritat a la publicació dels llistats provisionals de l'Ajuda per a Estudis dels Funcionaris, es reunirà, si fa el cas, la Comissió Tècnica d'Acció Social, per a estudiar les peticions d'este Programa que incloguen estudis que oferisquen dubtes respecte a la seua relació amb l'administració de justícia i amb la promoció administrativa del funcionari.
  
Sis. Requisits dels sol·licitants
  
Els funcionaris compresos en l'apartat u, que aspiren a ser beneficiaris d'algun dels programes del Pla d'Acció Social, hauran de reunir els requisits següents:
  
- Tindre la condició de funcionari, titular o interí, el dia 2 de gener de 2004.
  
- Trobar-se en situació de servici actiu i destinat en els òrgans judicials, fiscalies o instituts de Medicina Legal de la Comunitat Valenciana, en la data de publicació de la convocatòria en el Diari Oficial de la Generalitat Valenciana. Les funcionàries en situació d'excedència per atenció de fills, es consideraran en servici actiu per a Ajuda per a Fills i Ajuda per a Minusvàlids.
  
- Reunir els requisits exigits per a sol·licitar l'ajuda de cada Programa.
  
- No sol·licitar durant l'any 2004 les ajudes d'Acció Social fora de l'àmbit de la Comunitat Valenciana.
  
- No haver incorregut en falsedat en algunes de les dades manifestades al sol·licitar l'Ajuda d'Acció Social, del Pla de la Generalitat Valenciana de l'any 2003.
  
Set. Sol·licituds
  
El personal que, reunint els requisits exigits, desitge ser beneficiari d'alguna ajuda, haurà de sol·licitar-ho d'acord amb les prescripcions següents:
  
1. Les ajudes per a fills, així com l'ajuda per a minusvàlids, hauran de sol·licitar-se en el termini de 15 dies naturals a partir del dia següent de la publicació d'estes bases en el Diari Oficial de la Generalitat Valenciana, mitjançant una única instància, ajustada al model I que s'acompanya com a annex i el sol·licitant haurà de reomplir íntegrament totes les caselles.
  
2. Les ajudes per a estudis dels funcionaris, hauran de sol·licitar-se des del dia 1 d'octubre de 2004 fins al dia 15 d'octubre de 2004, estos dos inclusivament, mitjançant instància ajustada al model II que s'acompanya com a annex, i la persona sol·licitant caldrà que òmpliga, íntegrament, totes les caselles d'esta.
  
3. Les sol·licituds es presentaran a les seus de la Direcció General de Justícia a:
  
València: carrer Historiador Chabàs, núm. 2
  
Alacant: avinguda Maisonave, núm. 9-5é D
  
Castelló de la Plana: plaça Borrull, s/n
  
També es podran presentar a qualsevol oficina PROP de la Comunitat Valenciana.
  
Podran així mateix trametre's per correu o presentar-se en qualsevol dels llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.
  
Les que es presenten a través de les oficines de correus hauran de ser certificades, i per a la seua admissió haurà de figurar en la mateixa instància el segell de certificat de l'oficina de correus.
  
4. No s'admetrà cap sol·licitud que no es presente en el termini, en la forma i ajustada al model que s'establix en la Convocatòria.
  
A efectes de termini es tindrà en compte la data del registre d'entrada o del certificat de l'oficina de correus que figure en la instància.
  
5. La informació es facilitarà a través dels telèfons de València: - 96 398 68 66 i 963 98 68 60.
  
Vuit. Documentació
  
Les sol·licituds hauran d'anar acompanyades de la documentació següent:
  
1. Programa d'Ajuda per a Fills
  
1.1. Fotocòpia compulsada del llibre de família complet per a justificar el matrimoni o l'existència dels fills que s'al·leguen per a configurar el barem.
  
1.2. Fotocòpia compulsada de la resolució per la qual es declara el acolliment preadoptiu o permanent del menor o menors que s'al·leguen per a configurar el barem.
  
1.3. Fotocòpia compulsada del document o certificat oficial acreditatiu de la data de naixement del menor en acolliment preadoptiu o permanent.
  
1.4. Certificat de convivència o del padró municipal expedit l'any 2004, per a justificar que els subjectes assimilats conviuen amb la persona sol·licitant.
  
1.5. Fotocòpia compulsada completa de la declaració de l'impost sobre la renda de les persones físiques de la persona peticionària, i del seu cònjuge o parella amb qui conviu de fet, de l'any 2002.
  
Els sol·licitants casats o parelles que conviuen de fet, llevat els qui hagen presentat declaració conjunta, aportaran necessàriament la fotocòpia compulsada completa de la declaració de la renda del seu cònjuge o parella amb qui conviu, encara que en la data de presentació de la declaració no es trobaren casats o no haguera començat la unió de fet.
  
1.6. En el cas que el sol·licitant o el seu cònjuge o parella amb qui conviu estiguen exempts de l'obligació de presentar la declaració del IRPF, haurà d'aportar-se degudament complimentada l'autorització, ajustada al model que s'acompanya com a annex, a la Direcció General de Justícia, per a obtindre les dades necessàries per a determinar la renda, a efectes de la present ajuda a través de l'Agència Estatal d'Administració Tributària, en la mesura en què, en la data de publicació del Pla d'Acció Social, siga viable l'intercanvi d'informació per mitjans telemàtics entre ambdues administracions, i sense perjudici, del dret que assistix, en tot cas, la Direcció General de Justícia per a sol·licitar als interessats l'ampliació, aclariment o subministrament de qualsevol dada o document necessari per a verificar l'estricte compliment del que disposa este Pla.
  
1.7. Els sol·licitants que no presenten amb la instància de sol·licitud d'Ajuda per a Fills el document ressenyat en el punt 1.5, seran automàticament inclosos en el Subprograma B.
  
1.8. Els sol·licitants que no presenten amb la instància de sol·licitud d'Ajuda per a Fills, el document ressenyat en el punt 1.6, seran automàticament inclosos en el Subprograma B.
  
1.9. Fotocòpia compulsada del carnet de família nombrosa.
  
1.10. Quan el fill o menor en acolliment, per al qual sol·licita l'ajuda, tinga una edat compresa entre 16 i 17 anys en la data de publicació de la convocatòria en el Diari Oficial de la Generalitat València, s'aportarà, segons la seua situació, la següent documentació:
  
a) Si està estudiant en centre oficial o homologat, fotocòpia compulsada del document de pagament de l'import de la matrícula, o certificat del centre oficial o homologat, en què es faça constar que el fill o menor per al qual sol·licita l'ajuda està cursant estudis en este.
  
b) Si està estudiant en un centre privat o no està realitzant estudis, fotocòpia compulsada del document acreditatiu de trobar-se inscrit en el SERVEF com a demandant d'ocupació.
  
c) En ambdós casos la declaració jurada del funcionari sol·licitant, que el fill o menor en acolliment amb una edat compresa entre 16 i 17 anys, per al qual se sol·licita l'ajuda, no percep ingressos propis per cap concepte.
  
1.11. Quan els pares del fill o família acollidora del menor, per al qual se sol·licita l'ajuda, siguen funcionaris de l'administració de justícia es distingirà:
  
a) Quan un dels pares, o l'altre membre de la família acollidora, preste els seus servicis com a funcionari de l'administració de justícia fora de l'àmbit de la Comunitat Valenciana o pertanga a un cos no transferit, el sol·licitant presentarà declaració jurada de no haver sol·licitat esta Ajuda en el present any.
  
b) Quan ambdós pares o membres de la família acollidora, destinats a la Comunitat Valenciana, no estiguen units per vincle matrimonial o situació de fet assimilada, el sol·licitant aportarà declaració jurada de l'altre pare que ell no ha sol·licitat esta Ajuda.
  
La documentació indicada haurà d'aportar-se, necessàriament, dins del termini assenyalat per a presentar la sol·licitud, establida en la base set.1.
  
2. Programa d'Ajuda per a Minusvàlids
  
2.1. Fotocòpia compulsada del llibre de família complet o d'altres documents expedits pel Registre Civil, que acredite el parentiu del sol·licitant amb el minusvàlid per al qual se sol·licita l'ajuda.
  
Quan el minusvàlid per al qual se sol·licita l'ajuda siga sogre/a del sol·licitant, haurà de presentar-se fotocòpia compulsada del llibre de família complet o d'altres documents expedits pel Registre Civil que acredite que el minusvàlid és pare o mare del cònjuge del sol·licitant.
  
Quan el minusvàlid, per al qual se sol·licita l'ajuda, siga un menor en acolliment preadoptiu o permanent, haurà de presentar-se fotocòpia compulsada de la resolució per la qual es declara dit acolliment.
  
2.2. Fotocòpia compulsada del document o certificat oficial, acreditatiu de la data de naixement del menor en acolliment preadoptiu o permanent.
  
2.3. Certificat de condició de minusvàlid expedit pel Centre de Diagnòstic i Orientació de la Direcció General de Servicis Socials o organisme semblant d'una altra administració, en què es reflectisca una minusvalidesa física o psíquica igual o superior al 33%.
  
2.4. Certificat de convivència o del padró municipal expedit l'any 2004, que justifique que el minusvàlid per al qual se sol·licita l'ajuda conviu amb el sol·licitant.
  
2.5. Autorització, ajustada al model que s'acompanya com a annex, degudament complimentada, de la persona amb minusvalidesa per la qual se sol·licita l'ajuda a la Direcció General de Justícia, per obtindre les dades necessàries a efectes de la present ajuda, a través de l'Agència Estatal d'Administració Tributària, en la mesura que en la data de publicació de la Convocatòria siga viable l'intercanvi d'informació per mitjans telemàtics entre ambdues administracions, i per tal de determinar que aquell no percep ingressos superiors a 4.300 euros, inclosos els procedents de subsidis o pensions.
  
S'estarà exempt de presentar esta autorització, quan la persona amb minusvalidesa, per la qual se sol·licita esta ajuda, no haja complit l'edat de 18 anys al dia de publicació de la convocatòria en el Diari Oficial de la Generalitat Valenciana.
  
2.6. Declaració jurada del peticionari que el minusvàlid al seu càrrec, per al qual sol·licita esta ajuda, no ha percebut durant l'any 2002 ingressos superiors a la quantitat de 4.300 euros, inclosos els procedents de les pensions o subsidis que poguera tindre reconeguts.
  
2.7. Quan hi haja dos o més funcionaris de l'administració de justícia amb dret a sol·licitar esta ajuda per un mateix minusvàlid, i un d'ells preste els seus servicis com a funcionari de l'administració de justícia fora de l'àmbit de la Comunitat Valenciana o pertanga a un cos no transferit, el sol·licitant haurà de presentar declaració jurada de no haver sol·licitat esta ajuda en el present any.
  
La documentació indicada haurà d'aportar-se, necessàriament, dins del termini assenyalat per a presentar la sol·licitud, establida en la base set.1.
  
3. Programa Ajuda per a Estudis dels Funcionaris
  
Dins del termini comprés entre els dies 1 al 15 d'octubre de 2004, estos dos inclosos, els funcionaris que sol·liciten esta ajuda, hauran de presentar juntament amb el model II que s'acompanya com a annex, la següent documentació:
  
3.1. Fotocòpia compulsada del document de pagament de l'import de la matricula, o certificat del centre on s'hagen cursat els estudis, en què es faça constar l'import del curs i la quantitat efectivament abonada pel peticionari.
  
3.2. Document o certificat del centre on s'hagen cursat els estudis, acreditatiu d'haver aprovat els exàmens, cursos o estudis per què se sol·licita l'ajuda, o almenys una assignatura d'estos.
  
Quan es tracte de cursos no susceptibles de ser aprovats o suspesos, s'aportarà diploma o certificat d'aprofitament.
  
No serà admés cap document o certificat que manque de segell oficial, o de la signatura reconeguda del centre en què s'han cursat els estudis per què se sol·licita esta ajuda.
  
La documentació indicada haurà d'aportar-se, necessàriament, dins del termini assenyalat per a presentar la sol·licitud, establida en la base 7.2.
  
Nou. Els requisits i les condicions personals i familiars exigides per a sol·licitar l'ajuda, i aquells altres casos en què expressament es determine, estan referits, en tot cas, al dia de publicació de la Convocatòria en el Diari Oficial de la Generalitat Valenciana (nombre de fills, edat d'estos, etc.).
  
Deu. Barem
  
Les instàncies seran baremades d'acord amb els punts resultants de l'aplicació de la següent fórmula:
  
74.511.606 L (M+N)
  
??????????????- = X
  
SNRIR de la Unitat Familiar
  
\*M és el nombre de membres de la unitat familiar i comprén el peticionari, el seu cònjuge o parella amb qui conviu, i els fills del peticionari menors de 18 anys en la data de publicació de la Convocatòria en el Diari Oficial de la Generalitat Valenciana o menors d'edat en acolliment preadoptiu o permanent.
  
\*N és el nombre de subjectes assimilats dividit per dos. Són subjectes assimilats aquelles persones que sense pertànyer a la unitat familiar, reunisquen els requisits següents:
  
- Figurar en la Declaració de la Renda de l'any 2002 com a ?persones que donen dret a practicar deduccions en la quota?.
  
- I conviure amb el sol·licitant, i acreditar-ho mitjançant un certificat de convivència o del padró municipal expedit l'any 2004.
  
\*El Saldo Net de Rendiments i Imputacions de Renda (SNRIR) de la unitat familiar està constituït per la quantitat següent:
  
a) Sol·licitant casat o en situació de fet assimilada:
  
- Si han realitzat declaració conjunta, el SNRIR de dita declaració.
  
- Si han realitzat declaració individual, la suma dels SNRIR d'ambdues declaracions, encara que en el moment de la presentació d'estes, no s'haguera celebrat el matrimoni o no haguera començat la situació de fet assimilada.
  
b) Sol·licitant fadrí, separat, divorciat o viudo:
  
El SNRIR corresponent a la seua declaració.
  
En el cas que el sol·licitant, el seu cònjuge o parella amb qui conviu, estiguen exempts de l'obligació de presentar la declaració del IRPF, la renda computable serà la suma dels ingressos íntegres obtinguts, minorats en una quantia de 3.610 euros. En qualsevol cas, el resultat de la diferència entre els ingressos íntegres i la minoració corresponent no podrà ser negatiu.
  
L'aplicació de la fórmula, en aquells supòsits en què s'estiga exempt de l'obligació de declarar, es portarà a terme utilitzant com a dividend la quantitat obtinguda com a conseqüència de l'aplicació del que disposa el paràgraf anterior, de conformitat amb les dades facilitades des de l'Agència Estatal d'Administració Tributària a esta Direcció General de Justícia.
  
Quan el SNRIR del sol·licitant siga inferior a les següents quantitats:
  
- Agent/Agent de laboratori: 6.310 euros
  
- Auxiliar/auxiliar de laboratori: 8.115 euros
  
- Oficial: 10.540 euros
  
- Metges forenses: 15.630 euros
  
- Secretaris de pau a extingir: 10.640 euros
  
a) Si les retribucions del sol·licitant no es referixen a tot l'exercici anual, per haver ocupat el seu càrrec al llarg de l'any, se li aplicarà automàticament la quantitat mínima expressada que li corresponga segons el cos a què pertanga.
  
b) Si les retribucions del sol·licitant es referixen a tot l'exercici anual, haurà d'acreditar-ho en presentar la seua sol·licitud, i se li aplicarà automàticament, si no ho fa, la quantitat mínima expressada que li corresponga segons el cos a què pertanga.
  
Onze. Tramitació de les sol·licituds
  
Finalitzat els terminis de presentació d'instàncies, la Direcció General de Justícia realitzarà els tràmits següents:
  
1. Es desestimaran d'ofici les sol·licituds presentades fora de termini o no ajustades a model.
  
2. Una vegada transcorregut el termini de presentació de sol·licituds dels programes d'Ajuda per a Fills i d'Ajuda per a Minusvàlids, es comprovaran les instàncies admeses i es confeccionaran les llistes provisionals dels referits programes; es lliurarà còpia d'estes als sindicats integrants de la Mesa Sectorial de Justícia, i es publicaran als taulers d'anuncis del Tribunal Superior de Justícia de la Comunitat Valenciana, Audiència Provincial d'Alacant, de Castelló i de València, dels instituts de Medicina Legal d'Alacant, de Castelló i València, així com de la Direcció General de Justícia de la Generalitat Valenciana a Alacant, a Castelló i a València.
  
Els peticionaris disposaran d'un termini de deu dies naturals, a partir de dita publicació, per a fer les reclamacions que estimen oportunes i completar la documentació no presentada, sempre que no s'exigisca la seua presentació amb la instància de sol·licitud.
  
3. Resoltes les reclamacions formulades, les relacions provisionals dels programes d'Ajudes per a Fills i d'Ajudes per a Minusvàlids s'elevaran a definitives amb les modificacions pertinents i es publicaran en els mateixos llocs en què van ser publicades les llistes provisionals.
  
4. Una vegada conclòs el termini de presentació de sol·licituds del Programa d'Ajuda per a Estudis dels Funcionaris (des de l'1 fins al 15 d'octubre de 2004), a través del model II, es confeccionaran les llistes provisionals. Seguidament, es lliurarà còpia d'estes als sindicats integrants de la Mesa Sectorial de Justícia, i es publicaran als taulers d'anuncis del Tribunal Superior de Justícia de la Comunitat Valenciana, Audiència Provincial d'Alacant, de Castelló i de València, dels instituts de Medicina Legal d'Alacant, de Castelló i de València, així com de la Direcció General de Justícia de la Generalitat Valenciana a Alacant, Castelló i València.
  
Els peticionaris disposaran d'un termini de deu dies naturals, a partir de dita publicació, per a fer les reclamacions que estimen oportunes i completar la documentació no presentada, sempre que no se n'exigisca la presentació amb la instància de sol·licitud.
  
5. Resoltes les reclamacions formulades, les relacions provisionals del Programa d'Ajuda per a Estudis dels Funcionaris s'elevaran a definitives, amb les modificacions pertinents i es publicaran en els mateixos llocs en què van ser publicades les llistes provisionals.
  
Dotze